ಹಂತಕರ ಕೃತ್ಯಕ್ಕೆ ಸಪೋರ್ಟ್ ನೀಡಿದ್ನಾ ಕಾರ್ಯಕರ್ತ..? ಬೆಂಗಳೂರು: ಒಳ ಸಂಚು ಅಂದರೆ ಇದು. ಮಾಜಿ ಕಾರ್ಪೋರೇಟರ್ ಕೊಲೆ ಹಿಂದೆ ದಿನೆದಿನೇ ಬಂಧನವಾಗುತ್ತಿರುವವರ ಸಂಖ್ಯೆ ಹೆಚ್ಚುತ್ತಲೇ ಇದೆ. ಅಷ್ಟೂ ಜನ ಶತ್ರುಗಳನ್ನ ಬೆನ್ನಗಿಟ್ಟುಕೊಂಡು ಬದುಕು ನಡೆಸುತ್ತಿದ್ದವಳು ಕೊನೆಗೆ ಹಿತ ಶತ್ರುಗಳಿಂದಲೇ ಕೊಲೆಯಾಗಿದ್ದಳು. ಈಗ ಹತ್ಯೆಯ ಬಳಿಕದ ಇನ್ವೆಷ್ಟಿಗೇಷನ್ನಲ್ಲಿ ಹಲವು ವಿಚಾರಗಳು ಹೊರ ಬಂದಿದೆ. ಮಾಜಿ ಕಾರ್ಪೊರೇಟರ್ ರೇಖಾ ಕದಿರೇಶ್ ಕೊಲೆ ಕೇಸ್ ಒಂದಲ್ಲಾ ಒಂದು ಟ್ವಿಸ್ಟ್ ಪಡೆದುಕೊಳ್ಳುತ್ತಿದೆ. ಆಕೆ ಕೊಲೆಯಾದ ದಿನದಿಂದ್ಲೂ ಇದರಲ್ಲಿ ರಾಜಕೀಯ ಕೈವಾಡ ಇದೆ ಅನ್ನೋ ಮಾತುಗಳು ಕೇಳಿ ಬರ್ತಿವೆ. ಹಾಗೇ ಅದಕ್ಕೆ ಬೇಕಾದ ಕೆಲ ಸಾಕ್ಷಿಗಳು ಕೂಡ ಪೊಲೀಸರಿಗೆ ಸಿಕ್ಕಿದೆ ಕದಿರೇಶ್ ಸಹೋದರಿ ಮಾಲಾ ತನ್ನ ರಾಜಕೀಯ ಭವುಷ್ಯಕ್ಕೆ ಅಡ್ಡಿಯಾಗ್ತಿದ್ದಾಳೆಂದು ರೇಖಾರನ್ನ ಕೊಲೆ ಮಾಡಿಸಿದರು ಅನ್ನೋ ಆರೋಪ ಒಂದ್ಕಡೆಯಾದ್ರೆ ಈ ಕೊಲೆಗೆ ಕಾಂಗ್ರೆಸ್ ಕಾರ್ಯಕರ್ತನೊಬ್ಬನ ಫೈನಾನ್ಶಿಯಲ್ ಸಪೋರ್ಟಿದೆ ಅನ್ನೋ ಆರೋಪ ಕೂಡ ಕೇಳಿಬಂದಿದೆ. ಕಾಂಗ್ರೆಸ್ ಪಕ್ಷದಲ್ಲಿ ಗುರುತಿಸಿಕೊಂಡಿರುವ ಈ ಅತುಶ್, ಹಲವು ದಿನಗಳಿಂದ ಸ್ಥಳೀಯ ಶಾಸಕರ ಜೊತೆ ಓಡಾಡಿಕೊಂಡಿದ್ದವನು. ಈ ಹಿಂದೆ ರೇಖಾ ಕದಿರೇಶ್ ವಿರುದ್ದ ಆತುಶ್ ಪತ್ನಿ ಛಲವಾದಿಪಾಳ್ಯ ಬಿಬಿಎಂಪಿ ಚುನಾವಣೆಯಲ್ಲಿ ಸ್ಪರ್ಧಿಸಿ ಸೋಲು ಅನುಭವಿಸಿದರಂತೆ. ಹೀಗಾಗಿ ಮುಂದಿನ ಚುನಾವಣೆಯಲ್ಲಿ ತಾನು ಅಥವಾ ತನ್ನ ಪತ್ನಿಯನ್ನು ನಿಲ್ಲಿಸಿ ಹೇಗಾದ್ರೂ ಮಾಡಿ ರೇಖಾರನ್ನ ಸೋಲಿಸಬೇಕು ಅಂತಾ ಅಂದುಕೊಂಡಿದನಂತೆ. ಆದರೆ, ರೇಖಾ ಕದಿರೇಶ್ರ ಸಾಮಾಜಿಕ ಕಾರ್ಯಗಳು ಮತ್ತು ಅವರ ರಾಜಕೀಯ ಬೆಳವಣಿಗೆ ಆತುಶ್ ರಾಜಕೀಯ ಬೆಳವಣಿಗೆಗೆ ಮುಳುವಾಗಿತ್ತಂತೆ. ಇದೇ ಕಾರಣದಿಂದ ಆರೋಪಿಗಳ ಜೊತೆ ಕೈ ಜೋಡಿಸಿ ರೇಖಾ ಕದಿರೇಶ್ ಕೊಲೆಗೆ ಕುಮ್ಮಕ್ಕು ನೀಡಿದ್ದಾನೆ. ಈತನೇ ಕೊಲೆಗೆ ಫೈನಾನ್ಸಿಯಲ್ ಸಪೋರ್ಟ್ ಮಾಡಿದ್ದಾನೆ. ಹೀಗಾಗಿ ಕರೆದು ವಿಚಾರಣೆ ನಡೆಸಬೇಕು. ಜಮೀರ್ ಅಹ್ಮದ್ರ ಪ್ರಭಾವದಿಂದ ಆತನನ್ನ ವಿಚಾರಣೆ ನಡೆಸದೇ ಇರ್ಬಾರ್ದು ಅಂತಾ ಬಿಜೆಪಿ ನಾಯಕರು ಆರೋಪಿಸಿದ್ದಾರೆ. ಈ ಹಿಂದೆ ನಡೆದಿದ್ದ ಕದಿರೇಶ್ ಕೊಲೆ ಕೇಸ್ನಲ್ಲೂ ಈ ಆತುಶ್ ಕೈವಾಡವಿತ್ತಂತೆ. ಆದರೆ, ಆಗ ಕಾಂಗ್ರೆಸ್ ಸರ್ಕಾರ ಇರೋದರಿಂದ ಈತನ ಬಗ್ಗೆ ವಿಚಾರಣೆ ನಡೆಸಿಲ್ಲ ಅನ್ನೋದು ಬಿಜೆಪಿ ನಾಯಕರ ಆರೋಪ. ಒಟ್ಟಾರೆಯಾಗಿ ತನಿಖೆಯಲ್ಲಿ ರೇಖಾ ಕದಿರೇಶ್ ಹತ್ಯೆ ರಾಜಕೀಯ ದ್ವೇಷದಿಂದಲೇ ಆಗಿರೋದು ಅನ್ನೋದಕ್ಕೆ ಹಲವು ಮಾಹಿತಿಗಳು ಪೊಲೀಸರಿಗೆ ಸಿಗುತ್ತಿವೆ. ಇನ್ನೂ ಈ ಪ್ರಕರಣದಲ್ಲಿ ಏನೆಲ್ಲಾ ಡೆವಲಪ್ಮೆಂಟ್ ಆಗುತ್ತಾ ಎಂದು ಕಾದು ನೋಡಬೇಕಿದೆ.